Черно море с отличен шанс да зимува в тройката | Народно дело\nЧерно море с отличен шанс да зимува в тройката\nЧерно море има отлични шансове да се намеси сериозно в борбата за медали. Варненци записаха трета поредна победа през уикенда и с оглед на лесната им програма до Нова година те може да посрещнат 2017-а като част от топ 3 на Първа професионална лига.\nВ събота „моряците“ биха Ботев с 3:2 като гости и в последните си четири мача имат 10 точки от 12 възможни. Успехът над „канарчетата“ бе предшестван от нулево реми със Славия, победа с 1:0 като гост над Берое и домакински успех над Верея с 2:1.\nВ базата на пловдивчани в Коматево тимът на Георги Иванов-Гонзо изигра перфектно първо полувреме, в което вкара три гола и пропусна още толкова. Иван Коконов, Даниел Георгиев и Уго Секо вкараха много красиви попадения за „зелено-белите“, а Бакари удари греда след страхотен диагонален шут от повече от 20 метра. През втората част „моряците“ леко се отпуснаха и Ботев вкара два гола, но до равенство така и не се стигна.\nОчевидно е, че този Черно море разполага с отборен потенциал, качества на играчите и способен треньор, с които да завърже битката в тройката и поддържа интригата за върха докрай.\nПрограмата до Нова година на отбора е удобна и ако варненци се възползват максимално от нея, е логично да се очаква не само да се бетонират в топ 4, но защо не и да зимуват с едно място по-нагоре. В момента тимът има 20 точки, а само с една повече е третият ЦСКА. По-сложно за „моряците“ през 2016-а изглежда само гостуването на Левски, което винаги си е изпитание. Но, погледнете другите мачове. Домакинства, макар и на неутралния терен в Каварна срещу отборите от долната част на таблицата – Нефтохимик, Пирин, Локомотив (ГО) и приятната изненада Дунав. И двубои на чужд терен с опашкаря Монтана и разклатения отвътре Локомотив (Пд). Така мисията за топ 3 си е напълно възможна. А оттам има добри предпоставки класирането да се задържи и дори подобри през пролетта.\nНелепи загуби за младшата и старшата\nНелепи минимални загуби с по 0:1 записаха юношите младша и старша възраст на Черно море.\nВ мач от десетия кръг в първенството до 17 години „моряците“ паднаха като гости на ЦСКА с 0:1. Голът падна в последните секунди на срещата. Варненци се представиха на ниво през първата част и пропуснаха няколко изгодни положения да се разпишат. След почивката обаче „моряците“ отстъпиха инициативата и „армейците“ наложиха стихиен домакински натиск. В края на мача ЦСКА остана с човек по-малко след спречкване на терена. Голът на „Червените“ падна секунди след изтичането на триминутното продължение. Ексцесии имаше и след края на мача когато при прибирането в съблекалните стана спречкване между играчите и вратарят на „моряците“ Иван Дичевски получи червен картон, който ще го извади от следващите срещи в първенството. „Моряците“, които са в серия от три поредни загуби, вече са четвърти в класирането.\nВ мач от 11-ия кръг на първенството при юношите старша възраст Черно море допусна злощастна загуба срещу Септември София с 0:1.\nПрез първото полувреме на мача „моряците“ бяха по-добри, но не успяха да реализират създадените положения. В средата на второто полувреме след разбъркване в наказателното поле на Черно море беше отсъдена много спорна дузпа, която донесе победата на столичани.\n← Сигурни ли са вашите инвестиции в България през 2016 година?\nИван Янков: Варна няма 20 000 лева за трима класни борци →


Турбо дребосък от Mazda » Клуб МАЗДА - България\nНачало » Акценти » Турбо дребосък от Mazda\nMzada се довери на тунерите от Autobarn при създаването на бегачка за “One lap of America”\nПрисъствието на Mazda в Северна Америка се слави с динамично развитие на философията Zoom-Zoom, която засяга осезаемо разнообразието на гамата, впечатляващия дизайн и отличното пътно поведение. “One lap of America” е луда надпревара с уникални автомобили. Участието там е въпрос на престиж.\nMazda Turbo2 е малка кола с голямо сърце и цена от около 100 хиляди долара. Звездата му изгря на продължаващото автоизложение SEMA. Как ли ще се чувства сред далеч по-мускулестите си конкуренти?!\nОкомплектован с 2.3-литров MZR DISI турбо-двигател с директно впръскване (от MPS моделите), Turbo2 е по-мощен отколкото изглежда - 263 коня! Не е малко за този симпатичен дребосък, нали? Става за гонки, за писта, може би и за рали.\nОще един плюс, създателите му са олекотили „двойката“ и въпреки мощния си мотор и повишена сигурност сухата маса възлиза на точно 1000 кг. От Mazda напомнят, че в този модел е „най-напомпания“ двигател на марката, качен на най-малката платформа. Ако и това не е Zoom-Zoom! Още повече, че при желание може да запазите и петте места в купето.\nНо какво е силата, ако не може да бъде овладяна? Turbo2 Concept притежава 13-инчови, вентилирани спирачни дискове отпред с апарати Brembo. Задните спирачки остават на Mazda. HR койловъри, Corksport рамене и лъскави черни OZ Racing джанти с гуми Yokohama Advan 215/40R17, които държат „резачката“ залепена за асфалта.\nВ екстериора преобладават веселите нюанси и съчетания на цветове, докато в интериора усещането изглежда малко по-сериозно и типично „рейсинг“ - черни кожени седалки и табло, гарнирани с жълти перфорирани декорации.\nИ ако това изпълнение ви се струва твърде сериозно за да е шоукар, то е защото е създадена от хората на Autobarn с цел да се включи в надпреварата “One lap of America”, разбира се с благословията на японския производител.\nДали ще има серийно производство? Знае ли човек?! Защо не, може би. Междувременно създателите и от Autobarn приемат поръчки срещу скромните 95 000 долара.


Деян Донков и Радина Кърджилова чакат второ момченце – Vnews новини Варна – новини, скандали, анализи, коментари Деян Донков и Радина Кърджилова чакат второ момченце – Vnews новини Варна\nДеян Донков и Радина Кърджилова чакат второ момченце\nАвтор Vnews, добавено на 30.09.2020 година, в категории: Жълто, Коментари (0)\nАктьорите Деян Донков и Радина Кърджилова очакват своята втора рожба. Това потвърди официално талантливият актьор Деян Донков в интервю за „Площад Славейков“. Двамата съвсем скоро са разбраха и пола на детето – ще имат за втори път момченце. Радина и Деян имат син Христо, който е на 4 години. Той е кръстен на бащата на Радина – художника и писател Христо Кърджилов.\nБащата на Радина сподели пред в-к „24 часа“, че Радина се чувства много добре, а той е много радостен от новината, че ще става отново дядо. Признава, че не смее да пита как ще го кръстят, но се надява само да са здрави и щастливи.\n„Но това, което можем да направим, е да ги обичаме, да ги окуражаваме. Времената са такива, че всичко е предпоследно. Затова гледам това, което трябва да направя в обозримото бъдеще, да го направя добре. Опитвам се да не мисля за далечни перспективи, защото няма полза“, споделя още Донков.


1 чаша от тази смес след закуска - след 3 дни ще ахнете пред огледалото: - За Жената\n1 чаша от тази смес след закуска - след 3 дни ще ахнете пред огледалото:\nПравилото за ядене след 15 часа помогна на хиляди...\nЯдох мляко с канела цяла седмица и ето какво се...\nБяла диета - новият холивудски хит, с който всички...\nИмате голям корем и бихте искали да влезете обратно в любимата си пола или панталон възможно най-скоро? Опитайте тази ефективна напитка за ситост , благодарение на която коремът ви ще се свие само за 3 дни !\nНапитка за ситост\n1 органичен банан с кората (химически необработена)\n1 органичен лимон (химически необработен)\nНарежете банановата кора на по-малки парчета.\nВземете лимон, разрежете го наполовина и изстискайте сока.\nЛимонът е много ефективно средство, ако искате да отслабнете.\nАктивира метаболизма и разтваря коремните мазнини.\nЛимоновата кора също се нарязва на ситно.\nСложете всички нарязани кори в тенджера и налейте вода.\nВарете 5 минути след завиране.\nМеждувременно нарежете банана.\nОбелете ябълката и отстранете семената. Нарежете я на малки парченца.\nСега обелете парче джинджифил (с големина на палец).\nНарежете също на малки парченца.\nСложете всички съставки в блендер или кухненски робот.\nДобавете отварата от кори и лимонов сок, и пасирайте.\nМожете да прецедите тази напитка през сито, за да премахнете по-големите парчета.\nПийте по 1 чаша от тази напитка 3 дни веднага след закуска.\nРезултатите ще ви изненадат приятно!\nПолезни храни как да се спанакът е полезен ли е как да грижи за За какво се\nКартофена супа Пресен лук Солена торта с Мъфини с Леща по летни десерти бърза тестена\nУчител в френски Секси сватбени Оригинален Прическите на Всекидневни Чанти 2020


Модър-2002 ООД - Infocall.bg\nМодър-2002 ООД е производител на широка гама от стандартни и поръчкови изделия от дървен материал: ламперия, дюшеме, дъски, летви, греди и продукти за строителната индустрия в община Родопи, област Пловдив.\nПреработка, производство и търговия с дървен материал в Крумово-Родопи\nМодър-2002 ООД се занимава с преработка, производство и търговия с дървен материал. Произвежда заготовки, полузаготовки от дървесина, широка гама от стандартни и поръчкови изделия от дървен материал:\nФирмата разполага с добре развит и структуриран процес на производство и транспортна мрежа, гарантираща своевременна доставка до всяко желано място, в съответствие със строгите правила на FSC за опазване на околната среда и проследяемост.\nУслуги на Модър-2002 ООД\nМодър-2002 ООД извършва производство на ламперия в село Крумово, община Родопи, област Пловдив.\nМодър-2002 ООД извършва производство на дюшеме в село Крумово, община Родопи, област Пловдив.\nМодър-2002 ООД извършва производство на дъски в село Крумово, община Родопи, област Пловдив.\nМодър-2002 ООД извършва производство на летви в село Крумово, община Родопи, област Пловдив.\nМодър-2002 ООД извършва производство на греди в село Крумово, община Родопи, област Пловдив.\nОбекти на Модър-2002 ООД\nМодър-2002 ООД е производител на изделия дървен материал. Разполага с база в село Крумово, община Родопи, област Пловдив.\nКлючови думи: производство ламперия Крумово Родопи, производство дюшеме Крумово Родопи, производство дъски Крумово Родопи, производство летви Крумово Родопи, производство греди Крумово Родопи, преработка дървен материал Крумово Родопи, производство дървен материал Крумово Родопи, търговия дървен материал Крумово Родопи, производител изделия дървен материал Крумово Родопи\nЕтикети: Дървена ламперия, Дървени греди, Дървени дъски, Дървени летви, Дърводелски цех, Дюшеме\nТази страница е посетена 730 пъти.\nОбщо посещение на профила: 2803.


Спартак Пловдив - Новини : Разпуснаха Спартак в почивка\nРазпуснаха Спартак в почивка\nОтборът на Спартак бе разпуснат в почивка след привършването на шампионата в Югоизточната "В" група. Играчите ще бъдат събрани за започване на подготовката за сезон 2014/15 в началото на месец юли. Това заявиха за официалния сайт на клуба от ръководството. В последствие ще стане ясна и точната дата, изчаква се от БФС-Пловдив да кажат официално, кога ще бъде дадено началото на новото първенство. Припомняме, че миналата година то започна на 1 август.\nОчаква се също до края на юни месец ръководството на тима да изясни и какви ще бъдат целите на Спартак през следващото първенство. Има индикации, че ще се гони влизане в по-горното ниво, но времето ще покаже дали това ще стане факт.\nСпартак започна ударно контролите\nМного желание демонстрираха в първата си контрола младите играчи на Спартак днес. В проверката "гладиаторите" се изправиха срещу отбора на Раковски, който ще се състезава в "А" Окръжна група. Новият Спартак разгроми с 4:0 съперника си на стад."Тодор Диев", като това беше най-малкото, с което се отърваха гостите.\nПървото полувреме беше малко по-добро за спартаклии и те нанизаха в него 3 от головете в срещата. През второто полувреме нашите играчи намалиха леко оборотите, направиха се и много смени, а и умората от кратката подготовка си каза думата. През втората част бе отбелязан още един гол, за да се оформи крайният резултат.\nИмаше много пропуски от страна на Спартак, бяха уцелени и няколко греди. През втората част в игра за няколко минути влезе и играещият треньор Стефан Учиков. На терена за спартаклии имаше и юноши на по 13-17 години.\nГостите от своя страна не се отчетоха почти с нищо запомнящо се, освен с доста играчи с видимо наднормено тегло.\nСледващата проверка на Спартак е срещу Родопа (Смолян) отново на стадион "Тодор Диев" в събота от 18 ч.\nСпартак стартира подготовка, ясни са първите контроли\nЛюбимият Спартак започна подготовка за новия сезон в "Б" Областна група.\nИграещият старши-треньор Стефан Учиков изведе на стадион "Тодор Диев" група от 18 футболисти. От ръководството обявиха, че селекцията е отворен процес.\nВ отбора са Костадин Велков, Христос Доков и Любомир Цеков, както и доста юноши.\nЯсни са и първите две контроли.\nНа 8 август от 18,30 ч. Спартак среща "Раковски", а в събота от 18 часа ще мери сили с отбора на Родопа Смолян. Двете срещи са на стадион "Тодор Диев".


5 съвета за проектиране на малки пространства\nВ дълга всекидневна разбийте пространството, като създадете три отделни зони за сядане с мебели, които са малки по мащаб. Освен това използвайте огледала от всеки край, за да отразявате светлината в цялата стая.\nВ апартамент в Манхатън, в който липсва официална трапезария, китайска игрална маса Chippendale служи за множество цели пред шкафа за книги в хола. Други маси около къщата могат да се използват, когато гостите идват на вечеря.\nМек, светъл цвят, който протича в малка къща, избледнява, за да остави фокусът да остане върху метещите гледки извън прозорците на хола. Липсата на произведения на изкуството по стените също предпазва пространството да не се чувства затворено и тесно.\nВ малки пространства е важно да поддържате нещата възможно най-прости. Този хол се гордее с чисти стени с неутрален цвят, а оригиналните подове са боядисани в хладен нюанс на сивото. Отсъствието на черги и малки дрънкулки на маси свежда "суетенето" до минимум.\nВ малка спалня, направете голямо изявление с едно голямо парче мебели, като това драматично легло с четири плаката. Играейки с мащаб по този начин, окото ще помисли, че помещението е по-голямо, отколкото всъщност е.\nИдеи за влизане, които можете да направите този уикенд\nИдеи за дизайн на килим


71 новите случаи на Ковид-19 в област Кюстендил — Novinata.bg\n71 са новите положителни проби с Ковид-19 през изминалите 24 часа в област Кюстендил, съобщават от Областния кризисен щаб.\nНовозаразени лица с коронавирусна инфекция има в общините: Кюстендил – 51, Дупница – 11, Кочериново – 6, Рила – 2 и Сапарева баня – 1. В Ковид отделението на Общинската болница в град Дупница са настанени за лечение 18 души. Двама от тях са в тежко състояние, шестима – в средно тежко, останалите са в сравнително стабилно общо състояние, информират от болничното заведение.\nВ МБАЛ „Св. Иван Рилски 2003“ – град Дупница има хоспитализирани 59 лица с двустранна пневмония. От тях 13 са с коронавирусна инфекция и са настанени за лечение в Ковид отделение. Осем от пациентите с Ковид-19 са в средно тежко състояние и на кислородна терапия. На още 13 от тези 59 лица се очакват резултати от писиар тестове. Хоспитализирани в Ковид отделението на МБАЛ „Д-р Никола Василиев“ в град Кюстендил са 36 души. Една част от пациентите са в тежко, а друга – в средно тежко състояние. Вчера е починал 82-годишен мъж от община Кюстендил. Лицето е било с придружаващи заболявания. Областният кризисен щаб поднася искрени съболезнования на семейството и близките на починалия.\n← Задържаха рецидивист за причиняване на средна телесна повреда\nСамо един доброволец от Казанлък е готов безусловно да се бори с COVID-19 →\nМаршрути в състезанието „Асеновградски баири“


Пек-дек | BB-Team\nPeck Deck Machine, Lever Peck Deck Fly, Lever Seated Fly\nОт 02.01.2011, чете се за 3 мин.\nЗатварянето на пек-дек машина е изолиращо бутащо упражнение за големите гръдни мускули. Движението има важен спомагателен характер по отношение на мускулоизграждането и е от най-голяма ценност за начинаещите и напредналите: фитнес, бодибилдинг и кондиционно трениращи любители.\nУпражнението следва да се изпълнява с повишено внимание от хора с контузии в раменния пояс, раменния маншон или раменните стави. Упражнението е с нисък риск за здрави хора, а малкият брой стабилизатори го прави отлично за тренирането на гръдни мускули при спортуващи с контузии в раменете.\nГолеми гръдни мускули, големи глави (Pectoralis major, Sternal)\nПредни раменни глави (Deltoid, Posterior);\nГолеми и гръдни мускули, малки глави (Pectoralis major, Clavicular);\nБицепси (Biceps brachii), при вариант с хоризонтални предмишници\nБрахиалиси (Brachialis), при вариант с хоризонтални предмишници\nСгъвачи в предмишниците (Wrist flexors), при вариант с хоризонтални предмишници\nБез значителни стабилизатори, при машина с фиксирани китки и лакти и хоризонтални предмишници\nШирока група мускули депресори и аддуктори на раменния пояс, които се противопоставят на опитите на малките гръдни мускули и горните дялове на трапецовидните мускули да затворят рамене по посока на сгъването.\nСпоред ръкохватките на машината и предмишниците\nФиксирани ръкохватки, лакти под китките и вертикални мишници - това е най-изолиращият хват. При него намаляват ролите на горните гръдни и предните раменни глави. Съвсем закономерно тук следва да се работи със значително по-ниска тежест в сравнение с долните два варианта.\nФиксирани ръкохватки, лакти встрани от китките и наклонени мишници – ролята на горните гръдни и предните раменни глави е увеличена в сравнение с предходния хват, но амплитудата на движение е по-дълга. Позицията предразполага към по-силово изпълнение. Този захват е предпочитан за обемни серии за масивно кръвоснабдяване (напомпване), обикновено се използва от средно напреднали и напреднали фитнес любители и професионалисти.\nРъкохватки само с една опорна точка, в дланите – позицията "китки-лакти-рамене" е от съществено значение в случая.\nСпоред позицията "китки-лакти-рамене" при машини с ръкохватки с опорна точка само в длани\nКитки и лакти на една височина, малко под раменете - умерено силов хват, включва доста горните глави на големите гръдни мускули. Трудно е да бъде контролирана правилната техника, без включване на малки гръдни мускули и горни дялове в трапецовидни мускули. Препоръчва се на напреднали и средно напреднали трениращи с изграден контрол.\nКитки и лакти на една височина, под линията на гърдите - предлага слаба изолация на големите глави. Това е най-силовият хват с най-къса амплитуда на движение (гледа се пътят на лактите). В случай че желаете да покачите силата на гръдните си мускули, добавете силови серии на пек-дек с този хват след многоставните упражнения за гърди.\nКитки и рамене на една височина, лакти по-ниско - вижте анализа при "Фиксирани ръкохватки, лакти встрани от китките и наклонени мишници".\nИзпълнение на вариант с фиксирани ръкохватки и лакти под китките\nНастройте машината според ръста си (дължина на гръбнака и ръцете).\nИзберете лека тежест и изпробвайте амплитудата на движение.\nСтегнете мускулите на гърба, като дръпнете рамене назад и леко надолу.\nНатиснете ръкохватките с лакти, докато последните се съберат малко по-навътре от раменете ви.\nЗадръжте секудна и издърпайте плешки и рамене назад.\nВърнете бавно в начална позиция и повторете.\nИзпълнявайте упражнението бавно и се концентрирайте върху гръдните мускули.\nНе отпускайте лакти прекалено назад от раменете, когато връщате в изходно положение. Когато усетите неболезнено разтягане, спрете да отпускате ръце, задръжте за момент и започнете да събирате ръце.\nИзползвайте затваряния на пек-дек машина в края на тренировки за гръдни мускули или след основните бутащи движения, ангажиращи гръдната мускулатура, предните и средни раменни глави и триглавите мишнични мускули.\nЗатварянето на пек-дек е отличен начин да се научите да не включвате малките гръдни мускули (Pectoralis minor) и горния дял на трапецовидните мускули в бутащи движения.\nНе на последно място, пек-дек машините, при които всяка ръка може да се движи независимо, а не едновременно с другата могат ясно да подскажат силова асиметрия в затварящите мускули.\nНеща като отлепяне на рамене, различна височина в ключиците по време на сгъване и несъзнателна промяна на височината при лактите (при хват само в дланите) са знаци, които подсказват на оптитните трениращи и треньорите им кое не е наред и как да се поправи.\nПек-декът е машина, която е създадена за целите на модерния бодибилдинг. Бодибилдинг любители и професионалисти по цял свят я използват за допълнително изтощение и напомпване в гръдните мускули. Мястото и е в края на тренировките за гърди през основен и в средата на тренировката през периода за оформяне.\nЗатварянето с опора само в дланите е най-силовият хват и може да бъде използван за подобряване на силата на гръдните мускули и предните раменни глави, при това без да се включват триглавите мишнични мускули. Това може да бъде от полза при хора с гръдна мускулатура, изоставаща в силово отношение спрямо трицепсите. Явен признак за подобен проблем е липсата на стартова сила при класическо повдигане щанга от лег (отлепяне от гърди в долна точка).


Филми | Робин Худ: Началото - Dnevnik.bg\n00:05, 07 дек 18 , 12292\nПриключенски, Екшън, САЩ, 2018, 118 минути\nСценарист: Бен Чандлър, Дейвид Джеймс Кели\nРейтинг: 9168 11:41, 07 дек 18 Любопитно\nРейтинг: 518 11:31, 10 дек 18 Неутрално\nПоредната холивудска боза и примитивно тълкуване на историята и митологията. Робинчо е подстриган като поп-певец, облечен в модерно якенце в стил “Бърбъри” на баклавички, въоръжен с някакво ултрамодерно стърчило!\nАман от дивотии за полуграмотни американчета!\nРейтинг: 3372 16:50, 25 дек 18 Неутрално\nЗатова пък неувяхващата класика\nThe Adventures of Robin Hood / Приключенията на Робин Худ (1938)\nвсеки киноман включва в колекцията си.\nВеликолепната двойка Оливия де Хавиланд и Ерол Флин и до днес са ненадминати сред всички ленти, посветени на симпатичния герой от средновековните английски народни балади.\nВижте шедьовъра на Майкъл Къртис, няма да съжалявате !


Извозване на стари домакински уреди и обзавеждане - Фирма за извозване на стари мебели и отпадъци с камион и хамали\nИзвозване на стари домакински уреди и обзавеждане София 0893 29 33 33\nДомакинските уреди като всичката останала бяла и черна електротехника си имат своя определен срок „живот“, след което започват да се развалят до един момент, в който напълно „издадат“ багажа.\nТака, че колкото и да си „обичате“ старата печка, пералня, хладилник, фризер, микровълнова фурна, миялна, сушилня и т.н. трябва да сте наясно, че в даден момент от живота ще трябва да я смените с нова. Което не е толкова лошо в крайна сметка. С годините технологиите напредват страшно много и дори при на пръв поглед прости уреди, като пералнята или хладилника се измислят и прилагат все по-нови и улесняващи живота функционалности. Преди 20-30 години някой вярвал ли е, че ще бъде измислена печка със саморегулираща се температура на фурната или пък хладилник, който да Ви пуска кубчета с лед за питието. Едва ли. Затова промяната може да се окаже и за добро.\nПоради това, когато Ви се счупят старите домакински уреди най-добре ги изхвърлете, отколкото да ги носите по „майстори“, които да ги поправят и след няколко дена пак да се счупят. Също така е добре да замените старите си домакински уреди с нови, по-модерни и функционални не само, защото са се повредили, ами, за да улесните живота си. В случай, че имате такава финансова възможност, лично аз не виждам смисъл да се „измъчвате“ със старата пералня, която работи на една програма, вместо да си вземете нова, която има няколко режима на пране, самоизключва се и дори може да изсуши дрехите Ви.\nПри положение, че искате да се отървете от старите си електроуреди, но нямате възможност да го направите, то най-добре позвънете на телефон 0893 29 33 33. Ние ще Ви предложим безплатно или евтино извозване на стари домакински уреди и обзавеждане. Така няма да си губите времето в изнасяне, натоварване и извозване на ненужната електротехника до сметището.


Богомил Бонев избухна срещу бивша журналистка: Ма, аз не съм знаел, че съществуваш, ма, мисирко!\nАвтор: Екип Varna24.bg 22:32 / 21.05.2021 Коментари (1) 1171\nСкандал с 25- годишна давност. Бившата журналистка Ивет Добромирова обяви, че по времето си като вътрешен министър Богомил Бонев (1997-1999 г.) е искал да я уволнят от БНТ. Това ѝ било съобщено навремето от Бойко Рашков (служебен министър в момента), пише tribune.bg.\n"На него може да се разчита, че ще каже точно, каквото мисли, без много-много да му пука“, коментира Добромирова качествата на Рашков. Тогава той дори ѝ казал, че животът ѝ е в опасност.\n"Когато бях съдебен и криминален репортер на БНТ, се обади да ме предупреди, че вече има и физически заплахи срещу мен, защото не подлежа на цензурата, която Богомил Бонев беше наложил масово. Тогава Рашков беше шеф на следствието, а Бонев МВР министър и като такъв звънеше всеки ден на шефовете ми да ме уволняват“, разкри тя.\nДословният отговор на Бонев гласи: "Пък Ивет Добромирова се произнесла във ФБ, че като министър всеки ден съм звънял в БНТ да я уволнят. Ма, аз не съм знаел, че съществуваш, ма, мисирко“, опровергава твърденията ѝ той.\nЖена ти да е Нона Йотова от това по голям мисирлЪк няма.


Десислава Танева: Ще търсим консенсус за минималните осигуровки на земеделците! (ВИДЕО) - АгроКлуб.БГ | Агробизнес новини и анализи\nДесислава Танева: Ще търсим консенсус за минималните осигуровки на земеделците! (ВИДЕО)\nМинистерство на земеделието, храните и горите няма как да не изрази своите притеснения относно предложеното увеличение на минималния осигурителен праг за земеделските стопани. Това каза в интервю за АгроКлуб министърът на земеделието, храните и горите Десислава Танева по повод предвиденото увеличение на минималния осигурителен доход за регистрираните земеделски стопани и тютюнопроизводители от 400 лв. на 610 лв. от началото на следващата година. Увеличението е предвидено в законопроекта за държавния бюджет на Република България за 2020 г., приет от Министерски съвет.\nРазмерът на това увеличение в проекта на бюджета за 2020 г. притеснява и земеделските стопани. Увеличението е много високо в рамките на 1 година и е нормално да бъде неприемливо за земеделската общност, посочи министърът.\nТози минимален осигурителен праг на практика, ще засегне най-много малките и средните земеделски стопани - обикновено физически лица, които се занимават с уязвими земеделски производства - плодове, зеленчуци, животновъдство. А всяко увеличение на техния разход повдига въпроса - До колко ще останат мотивирани да се занимават със земеделие?. От друга страна, трябва да сме наясно, че трябва да осигурим добри размери на пенсионното възнаграждение, каза Десислава Танева.\nЗемеделският министър изрази надежда, че в хода на дебата в Народното събрание, ще се намери приемливо за всички решение преди окончателното приемане на Закона за бюджета от Парламента.\nУвеличаването на минималния осигурителен праг за земеделците трябва да е в рамките на възможното, в рамките на недемотивиращото да продължиш да се занимаваш със земеделие. Ще защитим една консолидирана земеделска позиция, изхождайки от въпроса, че трябва да има и адекватно пенсионно възнаграждение, и в същото време това трябва да е поносимо за земеделските производители, каза министър Танева.\nВ сряда предстои обсъждане на Законопректа за Бюджет 2020 в Комисията по земеделие към Народното събрание.\nфермери - осигуровки осигуровки за земеделски производители - ЗП агро новини земеделие селско стопанство Десислава Танева осигуровки за земеделски стопани 2020 Държавен бюджет 2020


Катастрофа с две коли край Вятърната мелница\nАвтор: Пламена Николова 10:48 / 17.12.2018 Коментари (0) 1589\nКатастрофа между два автомобила е станала в района на Вятърната мелница във Варна, научи Varna24.bg от очевидци. Според тях отнето предимство и незачитане на знак "Стоп" са причините за пътното произшествие.\nПо информация на пресцентъра на полицията инцидентът е станал около 10 часа на ул. "Прилеп". Блъснали са се лек автомобил "Тойота" и "Опел". Няма пострадали при катастрофата. Изясняват се причините и обстоятелствата довели до произшествието, допълниха от полицията.


Изложбата за жертвите на концлагера „Белене” ще привлича посетител�\nИзложбата за жертвите на концлагера „Белене” ще привлича посетители в Хасково през целия септември\nСряда, 18 Септември 2019 21:08\nПрез целия месец септември изложбата „Свидетели: Памет за концлагера „Белене” ще привлича посетители в гр. Хасково.\nТя беше открита там при отлична организация в началото на месеца (4 септември 2019 г.) по покана на Регионалния исторически музей – Хасково в рамките на инициатива на културната институция – кръгла маса „Разкази от концлагера”.\nСъбитието, първо по рода си в Хасково, събра граждани от различни поколения, които дебатираха различни аспекти на комунистическия режим, както и на причините за неосъществената декомунизация в страната.\nИнициативата бе открита от директора на РИМ Хасково Пенко Добрев. Той предостави думата на журналиста Христо Христов, който разказа за идеята да се направи такава пътуваща изложба.\nТой е автор на самата изложба, а фондацията е една от трите неправителствени организации заедно с фондация „Остров Белене” и на Културен център „Евгений Босилков – Белене”, които стоят зад създаването на изложбата.\nПътуващата изложба представя на 18 пана случилото се в най-големия концентрационен концлагер за политически противници на тоталитарното управление на Българската комунистическа партия чрез писмените или устни свидетелства на оцелели лагеристи.\nС различни прекъсвания лагерът просъществува в периода 1949-1987 г., като там за последно са изолирани над 500 български граждани от турски произход след началото на „възродителния процес” през 1985 г.\nПътуващата изложба вече е обиколила над 15 града в страната, както и е гостувала в Чикаго, САЩ.\nХристов отбеляза, че политическите лагеристи в „Белене” са образец за поведение в тежки години на изпитание, когато са успели не само да съхранят своя човешки образ в ада на комунистическия лагер, но и да защитят своите възгледи, вяра, морал и добродетели.\nЧрез разказите на бивши лагеристи изложбата дава възможност на различните поколения да добият представа за живота в концлагера.\nСлед откриването на изложбата последва кръгла маса „Разкази от концлагера”, където водеща на дискусията бе д-р Веселина Узунова, уредник в отдел „Най-нова история на България” в музея кръгла маса.\nКак се е оцелявало в „Белене” сподели пред присъстващите земеделецът Георги Пинчев – единственият жив лагерист в най-големия политически лагер от Хасковско.\nВ последвалата дискусия наследници на лагеристи споделиха страха и постоянните репресии, под които да подлагани по време на комунистическия режим.\nВ дискусията бе повдигната и темата за опита в някои от новите учебници по история за 10 клас да бъдат подменени основни факти за комунистическия режим, а други спестени или манипулирани.\nНе на последно място присъстващите споделиха мнения и позиции за причините за неосъществената декомунизация в България. От РИМ Хасково обявиха, че започват да събират данни за свои съграждани или такива в областта, които са преминали през комунистическите репресии.


България запази шансове за ¼-финалите на Мондиал 2012 – nacionalite.org\nДнес решителни битки с Намибия и Босна\nБългария – Индонезия – 20.30 LIVE\nБългария запази шансове за ¼-финалите на Мондиал 2012\nБългария запази теоритични шансове да се класира на четвъртфиналите на световното първенство за бездомни хора в Мексико Сити след изиграването на първите три мача от втората групова фаза на състазанието. В първата си среща националите спечелиха срещу Чехия с 9:7, а вчера последователно загубиха срещу съставите на Намибия и Босна и Херцеговина. В първата си среща за деня българите завършиха наравно 5:5 срещу африканския тим и паднаха след изпълнение на дузпи. Въпреки това, според регламента на Мондиала, отборите си поделиха трите точки, като тимът ни добави една точка към актива си, а съперникът му – две. Двубоят започна с бърз гол на националите, но Намибия успя да върне попадението. Последваха нови три гола за България и точно когато всички очакваха да се стигне до разгромен резултат, германският рефер Харолд Лукас показа изключително спорен син картон на капитана на представителния ни тим Славчо Здравков, което остави отбора ни с човек по-малко в следващите 2 минути. Здравков е в отлична форма и беше отбелязал три от попадения за тима ни до този момент в мача.\nЗа съжаление след три груби нарушения, извършени от противников футболист малко след това, съдията се ограничи само с устни забележки. Числената разлика се оказа фатална и африканският тим достигна набързо до равенство 4:4. Последва и дузпа за съперника, за която страничният съдия показа, че не съществува, но Лукас не се поколеба в решението си. Намибия поведе в резултата, но българският тим намери сили да изравни в последните минути. Секунди по-късно Борислав Ангелов остана сам с топката срещу противниковата врата, но беше подкосен от футболист на съперника. Харолд Лукас обаче подмина нарушението. Малко след това отсъди нова дузпа за африканския тим, която обаче бе спасена от вратаря Никола Огнянов. Така се стигна до крайния резултат 5:5 и започна изпълнението на дузпи. България обаче пропусна още първата, а тимът на Намибия отбеляза и взе точка повече от мача. В разрез с правилата на турнира Намибия игра за пореден мач с едва четирима от осемте си играчи.\nВ следващия си мач за деня България се изправи срещу коравия тим на Босна и Херцеговина и загуби с 5:8. Босненците надиграха българския тим, който все още преживяваше несправедливата загуба от Намибия и не успя да покаже максимума от възможностите си.\nВъпреки загубите България все още може да влезе в топ 8 на световното първенство, ако вземе оставащите два мача на тима до края на втората групова фаза на състезанието – срещу Индонезия и Румъния. Тимът ни играе с азиатците на 11 септември в 20:30 часа българско време. Ден по-късно срещаме и румънците в 19:30 часа. Срещите ще бъдат излъчвани пряко на сайта nacionalite.org В най-лошия случай съществуват и още две условия това да се случи. Първото е Индонезия да получи картон в оставащите й два мача до края на турнира, а Босна и Херцеговина и Намибия трябва да се победят в редовното време на мача помежду им.


Nedumpully Vacations - НАЙ-НИСКИ ЦЕНИ от agoda.com\nSouth Thamaraparambu Road, Fort Cochin, Форт Кочи, Кочин, Индия, 682001 - Покажи на картата\nПовече за Nedumpully Vacations\nНезависимо дали сте турист или пътувате по бизнес, Nedumpully Vacations е перфектен избор за настаняване в Кочин. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nNedumpully Vacations предлага безупречно обслужване и необходимите удобства, за да удовлетвори гостите си. Най-важните съоръженията на хотела са летищен трансфер, барбекю съоръжения, коли под наем.\nВсички стаи се отличават с грижливо замислени удобства, което гарантира неповторимо усещане за комфорт. Хотелът разполага с голямо разнообразие от развлекателни съоръжения като градина. Насладете се на несравнимото качество на услугите и престижното местоположение на Nedumpully Vacations.\nМоля, уведомете предварително Nedumpully Vacations за очаквания час на пристигането ви. Необходимо е плащане посредством банков трансфер преди пристигане. Мястото за настаняване ще се свърже с вас след като направите резервация, за да ви предостави допълнителна информация.\nVavi от Израел


Приянка Чопра иска да стане премиер на Индия - Tialoto\n3 юни 2019 07 50\nСъпругът й Ник Джонас пък трябвало да стане президент според нея\nПриянка Чопра набира все повече слава в Холивуд и покрай близката си връзка с половинката на принц Хари – Меган Маркъл – е още по-търсена за интервюта и коментари по важни теми. Звездата от „Куантико“ сподели в интервю пред Sunday Times, че макар да не е много голям фен на политиката, би искала да стане премиер на Индия.\n„Много бих искала да стана премиер на Индия, а Ник президент. Не харесвам много нещата, свързани с политиката, но знам, че и двамата с Ник искаме да направим промяна. Никога не казвай никога“, сподели актрисата.\nЗвездата също така заяви, че според нея приятелката ѝ Меган е жертва на расизъм, що се касае до смесеното ѝ потекло.\n„За съжаление съм го видяла от първа ръка. Но ако някой може да се справи с това, то това е Меган. Красотата ѝ е в това, че тя успява да бъде себе си, въпреки всичко. Много хора не я познават отпреди да стане съпруга на Хари, но аз я познавам“, категорична бе Чопра.\nДвете дами са големи приятелки през последните 3 години, като Маркъл дори бе споделила, че те просто се „кликнали“ на първата си среща и оттогава били като сродни души.\nНик Джонас Приянка Чопра индия премиер


Звездата Диана Дамрау открива новия сезон на Софийската филхармония - livemedia.bg - Новини от България и света\nЗвездата Диана Дамрау открива новия сезон на Софийската филхармония\nДиректорът на Софийската филхармония Найден Тодоров беше гост на международен симпозиум в рамките на фестивала „Варненско лято“ на тема „Творческият процес през погледа на композитора, диригента и интерпретатора“. Маестро Тодоров разказа за опита си в изпълненията на деветте симфонии на Лудвиг ван Бетовен.\nСпециално за предаването „Алегро виваче“ по „Хоризонт“ той сподели, че за пръви път в кариерата си прекарва лятото в България, но отменените заради пандемията пътувания веднага са били заменени с участия на родна сцена, най-вече във Варна. Найден Тодоров беше на пулта при откриването на фестивала „Варненско лято“, после дирижира и два спектакъла на операта „Макбет“ с Александрина Пендачанска и Кирил Манолов в главните роли. След оперната гала „Завръщане“ на Соня Йончева в Пловдив, Тодоров се върна в морската столица за симпозиума.\nЗа пръви път, заради усложненията, породени от пандемията, Софийската филхармония направи извънреден летен сезон. И само 4 дни след края му ще бъде открит официално новият сезон, в афиша на който присъстват много блестящи изпълнители на световните сцени. На 4 септември от 19 часа в зала „България“ солисти на Националния оркестър ще бъдат Диана Дамрау и Никола Тесте – звезди в зенита си на оперния небосклон. Ще дирижира маестро Павел Балев, чиято е заслугата за дългоочакваното събитие. Сега надеждите на филхармониците са публиката, зажадняла за концерти на живо, да се върне в залата и да подкрепи музикантите.\nСофийската филхармония закрива своя извънреден летен сезон на 30 август (Програма)


За жените и парите на мъжете - Spodeli.net\nЗа жените и парите на мъжете\nпреди: 10 години, 2 месеца, прочетена 11276 пъти\nЗдравейте. Искам да споделя с вас някои мисли относно вечния упрек към жените, че все гледаме парите на мъжете. Истината е, че това е така. Според мен обаче в това няма нищо лошо. Не означава, че това е единственият фактор, за да започнем връзка. Не означава, че заради парите ще оставим любовта на заден план. Нека ви обясня какво имам предвид.\nАз съм на 21 и съм студентка в хубава специалност. Амбициозна съм и в никакъв случай не искам и няма да допусна да ме издържа мъж. Но, като повечето жени, и аз искам един ден да стана майка. Искам да имам поне две деца. Искам аз да ги гледам поне година-две, а не да ги захвърля на баби и бавачки, защото това не е честно.\nСмятам, че когато една жена е решила да роди, трябва да е готова да понесе отговорностите, свързани с това, а не да ги прехвърля другиму. Близо е до ума, че при това положение\n1. ще съм в отпуск по майчинство, през който няма да получавам особено големи доходи и\n2. професионалното ми развитие ще се забави и ще изпусна възможности за по-високо заплащане, които вероятно бих реазлизирала, ако не излизам в такъв отпуск.\nПри това положение, не е ли най-логичното и естествено нещо на света, да искам да мога на разчитам на бащата на децата си, да очаквам той да има стабилни доходи и да осигури едно относително спокойно съществуване на всички ни? Ако жената иска да бъде майка няма как да се съзтезава и да се опитва да бъде равна, че и по успяла от мъжа си в това отношение. Не е ли това нормално? Не е ли нормално да очаквам, че по време на майчинството, а защо не и след това, мъжът ми ще поеме по-голямата част от разходите за храна, облекло, сметки и въобще за всичко?\nТова не означава, че нямам намерение да работя изобщо и да нямам никакъв принос. Просто си мисля, че мъжът, след като не прекъсва кариерата си, има възможност да вложи всичките си сили в нея и да печели повече от мен. Споделете мнението си по въпроса. Твърде много ли е това за вас, мъже? И заслужава ли упрек това желание?\n1. Мацка, така формулирано разбира се, че не е много. Само че ти донякъде сама си противоречиш, защото ако става дума само за преодоляването на периода докато си в майчинство, за това не ти трябва мъж, който е със значително по-големи финансови възможности от "масата" мъже. Ако имаш солидна работа и си осигуряана на пълната си заплата, и майчинството е добър източник на пари.\nДруг е въпросът, че ако искаш три или дори повече деца (което е силно препоръчително, крайно време е свестните хора в БГ да почнат да раждат), това значи че общо взето до 30-35 години няма да се занимаваш с друго освен с дундуркане и пране на пелени. След 35 да почнеш да правиш някаква сериозна кариера може да забравиш, ако не си си създала солидни контакти преди това.\nТака че да, нещата стоят точно както ги описваш.\nСамо че поне при мене не е това, което аз разбирам по "жените търсят мъже с пари". Като стане дума за това аз си преставям силиконови кифли, които освен минети друго не могат да правят и си търсят някой с бентли. Да, клиширано е, но има твърде много такива.\n2. Абсолютно си права, но няма да ти е лесно, освен ако съпругът ти има гарантирана работа с високи доходи и няма да е заплашен от съкращения. Най-добре е майката да си отгледа децата първите две-три години, защото нищо и никой не могат да я заменят. И най-добре е да не ангажираш близки и роднини с тази грижа, най-малкото ще си спестиш дразги и интриги. А и задник знае две и двеста - ако се наложи ще се посвиете за известен период - най-важно е сами да отгледате децата си. Успех!\n3. Мислите ти са съвсем резонни, естествени и справедливи. Остава големият проблем - да си намериш мъж, който разсъждава като тебе, и то не само сега, в момента, а и след 10-15 години, както и когато дойдат истинските трудности.\nИ не само това - мъжът може да помага в домакинството в не по-малка степен, отколкото жената в "печеленето на пари" (препитанието на семейството). Повечето мъже, ако решат, могат да се научат да готвят по-добре и от жените (не случайно най-добрите майстор-готвачи по света са мъже). Стига, разбира се, да не бъдат притискани (това да не им е основно задължение) - могат да развихрят въображението си и тогава очаквайте чудеса! Домакинската работа (чистене с прахосмукачка, тупане, простиране от пералнята, подреждане съдове в съдомиялна) също не е много по-ралична от малко хубава гимнастика в тези обездвижени времена... Могат двамата с жената да се редуват по половин ден в къщи, когато децата са болни. И т. н. Само за подреждане и за чистене на прах не ни търсете! :)\nВ къщи поне е така. Никой с нищо не е задължавал другия и не му е натяквал, просто и двамата с жена ми смятаме, че животът трябва да е едно разностойно партньорство, и сме установили, че по този начин нещата вървят най-добре, най-лесно и с най-малки усилия и изтощения от страна на двамата. Изкарвам 3 или 4 пъти повече пари от нея. Е, и една малка част отделям за хобита и т. н., за което тя отдавна е престанала да мрънка и да пита (всъщност вече не си спомням дори дали по времето, когато е правила опити да поставя въпроса, е било на шега или сериозно... ). С две думи - отклонявам по малко "семейни" средства, може би и тя го прави в някаква малка степен - не се интересувам и не държа сметка. Във всеки случай парите за подаръците, които ми прави от време на време, все пак трябва да идват от някъде (но едва ли - от любовник... )\nТа така, изобщо не живея с чувството, че жена ми "ми гледа и чака на парите". Нещо повече - в кулминацията на кризата няколко месеца бяхме само на нейната заплата (да видиш ти лесно ли е... :) )\nПо-скоро, авторке, роптежът е срещу небалансираните отношения, които повечето (обикновено млади и неопитни жени) очакват от мъжете си от типа: "аз да не работя, той да ми дава неограничени финанси, с които по цял ден да ходя по гримьорни, салони, фитнеси, кафенца, с приятелки, приятели и т. н., да си карам джипа, пък след 10-15 години, като ми попремине кефа, мога и едно дете да родя даже... ".\nПожелавам ти успех в живота!\n4. Моят приятел печели и работи повече от мен. Но не ме кара да се чувствам зависима или по - долу от него. Заедно сме от много години и до като градеше кариера аз бях до него. Той го знае. Оценява го. И за това сега за него е съвсем в реда на нещата той да носи повечето пари.\nМъжете обвиняват жените в сребролюбие с право тогава, когато очакват комфортен живот на готово. Когато няма партньорство, а има само "Дай". Не мисля, че един мъж би се чувствал добре, ако финансово е зависим от жена си. В този сайт е пълно с истории, в които подобно положение води да раздели.\n5. Изцяло съм на мнението на авторката. Много младо, а много интелигентно момиче. Поздравления.\nИначе, не си блъскай главата сега по тези въпроси - просто гледай да завършиш, да почнеш работа, да имаш 3 години поне стаж, децата няма да ти избягат.\nИначе, съвсем си права - жените гледаме мъжът да има стабилен доход, а това далеч не ни прави Златотърсачки. Просто търсим мъж с професия, добро образование и работа, както и с една нормална за страната работна заплата.\n6. Ох колко сте лесни на думи.. обаче масово ситуацията е трагична. Равностойни отношения, партньорство, баланс, синхрон??? Това се случва в един изключително малък процент от връзките.\nТова, което наблюдавам в страната последните години е:\n1. Мъж - касичка, жена - държанка. (често подменяно украшение)\n2. Жена - кариеристка или с богат тати, мъж - женска к**ва. (рядко подменян, но и рядко моногамен)\nМоята специалност е престижна/ съзнавам, че съм жена с потенциал и семейството ми винаги е до мен. Мъжът до мен няма как да изкарва по-малко от мен, защото такава ситуация го кара да се чувства непълноценен, подкопава самочувствието му и съответно - комплексира го до безумие. Следват изневери, скандали.. грозни сцени.\nАко пък е ок с това да съм основен домовносител - не е истински мъж.\nУжасно често съм обвиняване в "златотърсачество".. защо? Защото съм кадърна млада жена. И последното, което мъжете оценяват у мен е личностната ми характеристика. Дори добрата визия не е основен фактор - българите, с които контактувам напоследък се оглеждат в имотното състояние на семейството ми.\nИ сега, за да има баланс и хармония и равнопоставеност и всичко изброено от предходните коментатори, трябва да търся мъж с огромна годишна заплата и переспективна работа. Ми, то да са само доходите му? НЕ, не са!\nУжасно трудно е за красивите жени.. вечно са обвинявани в меркантилност и красотата се обвързва с глупост и склонност към консуматорско поведение.\nУжасно трудно е за жените кариеристки... вечно комплексират мъжете си с добри постижения на работното място.\nУжасно трудно е за добрите момичета като авторката.. вероятността да срещнеш момче с твоите разбирания, готово да поеме отговорност за теб и да бъде Мъж в дългосрочен план е.. малка.\nИ какво се оказва - лесно е за духачките, лесно им е и на необразованите жени без големи претенции, лесно е за използвачки и актриси, жени готови да родят дете на някой чичо, за да "подсигурят живота си".\nАвторке, желая успех. Дано животът те срещне със сериозен младеж, с когото да изградите добро семейство!\n7. До 5 от 1: Относно майчинството, не съм запознат в детайл да ти кажа, но бях чувал за нещо от рода че в продължение на 400 дни ти плащат 90% от дохода за предната една година. Това според мен никак не е малко. Ако си се осигурявала на 1000-1500лв (тавана е 2000) това не са малко пари!\nАко сега се е променило нещо, не знам. Може и да бъркам.\n8. Ама само жени и един според мен, не много наясно с идеята на момичето мъж... Така както е написано звучи много завъртяно, но истината е съвсем друга!!!\nАко имаш хубаво образование, то това означава, че за 3-4 години може да се развиеш и да достигнеш прилично ниво(не само в йерархията на фирмата, ами и в заплащането). Надявам се, не си тръгнала да раждаш на 24-25... Обаче съм твърдо против, това което си написала... значи аз като мъж не си търся домакиня и детегледачка, за разлика от 90% от мъжете, които си имат "n" на брой любовници!!! Както по-горе е написано, ако бачкаш здраво по време на майчинството ще взимаш добри пари, пък след това се връщаш на работа... нали уж си говорим за еманципация!? !? Равенство... а то какво излиза, ще 3-4 деца(футболен отбор едва ли не), жена ми ще стане като "кофа", ще бачка там "нещо" и после... ще обеснява, както много дами тук, как мъжа й не я поглежда и не я докосва!!! Ами разбира се, с излючение на селските парчета, ние мъжете искаме дами, които са амбициозни искат да се развиват, даже донякъде са самостоятелни, а не некви домакини и детегледачки... Според мен, не си интелигетна, а по-скоро пресметлива... мисля че няма нужда да питам от къде си? !!?\nАйде успех, дано намериш "принца на бял кон", който чака такава като теб с "хубава специалност"!!!\n9. до 1 от 5\nНе си прав. Първо, ще се гледа по новия закон среден доход от последните 18 месеца, второ - коя млада жена веднага след университета взима 2000 лв. у нас?\nДа не говорим, че много работодатели не осигуряват хората на пълната сума.\nПлащат 90% от дохода за 9 месеца. Общо с болнични и т. н. можеш да вземеш 410 дни пари, но лекарите не дават вече болнични, освен ако нямаш супер проблеми. Няма детски градини в големите градове за всички, а и който е гледал бебе, знае, че под 2 годишна възраст е безотговорно да го доверяваш на лелки. Никоя жена няма да рискува психичното и физичното здраве на детето си така, за да работи и изхранва семейство.\nНа 8 пък мога да кажа, че нещо съвсем криво е разбрал еманципацията на жената. Това, че печелим пари и работим, не ви освобождава от задължението да изхранвате децата си. Майчинството, ако ще да е 1800 лв, пак не може да покрие стандарта на живот на жената преди раждането - сега тя няма да получава 100% от дохода си + кой ще храни детето, кой ще го облича и ще покрива по-големите сметки, кой ще плаща лекарите и за лекарства?\nИма жени, които раждат за 220 лв., но на мен честно и максималното майчинство няма да ми стигне, ако трябва да запазя стандарта си на живот, който САМА съм си изработвала преди да родя. Какво сега, аз трябва да се лишавам, за да може бащата на детето да е освободен от всяка отговорност ли?\nЗатова и жените сме били „меркантилни“ - ами не може да нямаш като мъж образование, работа, да живееш при мама и тати, да нямаш един Голф и да искаш да имаш семейство и деца.\nТака е било винаги - жените избираме най-успялите мъжки индивиди в популацията и раждаме от тях деца, както и мъжете искат да са с хубави и здрави жени. Нарича се естествен подбор. На който не му харесва - ами да се напрегне малко или да се прежали за някоя неатрактивна жена. И да си жена не е лесно - трябва да се поддържаш, да си хубава, да правиш компромиси и да се грижиш за удобствата на мъжа (поне докато той не се научи да си глади ризите, да си готви, да плаща сметки, да пазарува хранителни продукти, да чисти, кара колата на сервиз, плаща данъци... ).\nУжасявам се и от мненията на господа тук, че раждалите жени ставали „кофи“.\nПосле ми говорят за еманципация.\nОтношението на много български мъже към жените е ужасно. НСИ предвижда през 2021 г. близо 2, 5% повече млади свободни мъже от млади свободни жени. Сещайте се кой в тази ситуация има право на избор.\n10. Авторке, подкрепям те на 100% и ти пожелавам да си намериш партньор, който да мисли като теб:). Но няма да ти е много лесно май...\n11. До номер 9!!!\nПо вашите думи излиза, че мъжете си търсят хубави жени, а жените богати мъже? Що за тъпотия? Любовта къде остана? "Номер 9", вие на база финансовата красота ли се влюбвате... Никой не е казал, че докато жената е в майчинство, мъжа няма да я издържа, никой не е казал, че мъжа трябва да е безотговорен, но от вашите коментари явно личи, че сте меркантилна. Точно до това опира всичко, а иначе в държава като България, имаш ли пари такива като вас с лопата да ги ринеш....\nНищо лично, за съжаление малко останаха точните момичета, които ПРЕДСТАВЕТЕ СИ гледат да помагат на мъже си, пък и той може да сготви, да пусна една миялна, пералня.... ама явно тези работи пред финикийските знаци са далечччччч назад.... Жалко за мъжете с вас!!!\n12. до 11 от 9 - много силни думи, при положение, че не ме познавате ама изобщо.\nИ да - който е успял мъж иска да бъде с привлекателна жена. Това е жестоката реалност.\nЗа всеки влак си има пътници. Аз с мъж, който печели по-малко от мен, не мога да бъда, защото ще му смачкам самочувствието, както и съм сигурна, че почти никоя жена не може да издържи на изискванията, темпото на живот и характера на мъжа ми. Всеки си прави сметката при избор на партньор. Аз вярвам, че съм направила добър избор, както и той го е направил, защото е мъж, който винаги знае, какво иска и определено не иска да мие чинии и чисти банята!\n13. @9 от 5, с кое точно не съм прав? Или не си чела внимателно, или нарочно се правиш на ударена, за да критикуваш. Първо казах, че не съм запознат точно как стоят нещата, може да бъркам. Второ, казах че тавана за осигуровки е 2000 лв. не съм казал, че всяка жена излязла от университета взема толкова. Но ако не е твърде зле би трябвало без проблем да си намерии нещо над 1000 лв. с повече късмет и повече може. Поне в София и в големите градове. Трето разбира се, че цялото е при условие, че те осигуряват на пълния доход! Но поне от това, което съм видял, повечето фирми, които плащат високи заплати, са достатъчно сериозни, за да правят всичко "легално".\nЧетвърто, не знам твоя стандарт на живот какъв е, но като се вземе предвид, че една жена като роди за известно време може да забрави за кръчми, дискотеки, козметики, и т. н. мисля, че 90% от предната й заплата за неправене на НИЩО (свързано с професията), са повече от щедри!\nПето, ЕСТЕСТВЕНО че и когато има дете, има по-големи разходи, и естествено е мъжа да поеме част от тях. Само че твоето звучи по-скоро като "да му виснеш на рамото", отколкото като някаква равнопоставеност.\n14. Жените, че гледат парите е вярно и съм се уверил в това, но това е само тук в България! Вярвайте ако искате, но аз знам за случай където мъж го издържа собствената му жена а жената да подчертая не е българка. В нашите нещо не е наред:)\n15. въййй айде по леко с виренето на носа. И в цялата тая суматоха от коли, имоти, чистене на кенефи и счетоводство, кога намери време да пишеш романи по форумите?\nИ аз изкарвам доста над осигурителния доход, жената до мен също. И двамата сме на твоята възраст. Кола нямам, не ми и трябва. Ползвам метрото. Чистенето на банята го прави кой когато намери време за това, не сме го разпределяли. Миялна нямаме, защото за двама човека не е нужно, за съжаление и не ядем толкова често вкъщи. Прането го пускам обикновено аз, когато съм вкъщи, не за друго, а защото ми прави кеф, а на жена ми й е много досадно. На твоите обороти сигурно мога, но не искам да живея, защото ми е по-ценно да си прекарвам времето пълноценно и осъзнато, а не да се състезавам с вятъра...\nОт това, което си написала, разбирам, че си типичната златотърсачка. Просто са те впрегнали малко да свършиш и някаква работа, освен да се фръцкаш по молове и в леглото. Което разбира се е похвално!\nНо отидохме много встрани от темата, авторката ще ни се кара! Хайде със здраве...\n16. До 5\nТи не си ме разбрал нещо...\nАз самата може да взимам добри пари, но 90% от жените у нас (съгласи се, освен София има и хиляди други селца и градове) не печелят над 1000 лв. на месец.\nЗа мен мъж, който очаква жена му да го издържа е в много, много грешен филм. Това го има само у нас. От 1975 г. българката е най-работещата жена в света. Познавам десетки примери на жени у нас, които издържат мъжете си. Майка ми беше такава жена, сестра ми е - не, мерси. Знам, как се отразява това на един мъж.\n17. 8.. искаш "дама", която да се развива и да е амбициозна, за да има кой да те дундури! Няма да питам какво е сготвила мама за вечеря и кой ти глади ризите..\nЕманципираните жени са най-лесното оправдание, за мухльовците.\n11, да помагаш на мъжа си??? Ми как по-добре, от това да създавам уют в дома ни, да възпитавам децата ни и да поработвам за кеф? Или не.. по-добре да си изкарвам джобните сама, да купувам памперси и да пълня хладилника, а твоята заплата да отива за бира или екскурзии!\nБългарските мъже са нещастни създания... това е истината!\n18. А защо сама не си спестиш пари за да можеш да гледаш деца, и чак тогава да мислиш да раждаш. Никой не е длъжен да те издържа - живеем в 21 век, не в комунистическо време. Всеки ден е изпълнен с риск и несигурност, представи си мъжа ти се разболее тежко или недай си боже по-зле. Ти какво правиш тогава щом разчиташ на неговите пари???\n19. 18, голяма наглост! Сякаш жената сама си прави децата. У нас една жена над 25 вече била стара мома, хайде - в София можеш и над 30 г. да родиш, е и?\nМоже ли една млада жена с 5 години стаж (да предположим, че е учила висше все пак, нали сме жени от 21 век) да спести достатачно, за да изхрани, изучи и осигури децата си сама в следващите 18-19 г. ? Просто още претенции?\nАз съм на мнението, че щом един мъж не иска да поема поне 50% от разходите за семейството - по-добре да си избереш донор от банката за сперма (от 1982 г. само датски донори), така поне децата ти ще са красиви и умни. Няма хвайда от мъже-хрантутници! Който няма пари за семейство, да не се жени. Това е положението.\n20. 17, Лийче, добре, щом искаш да "поработваш за кеф", а мъжа ти да ти дава джобни и да пълни хладилника - ОК, всеки си избира сам. Но не наричай това "еманципация" и "равнопоставеност", защото не е!\nВсъщност, аз не съм против твоята схема, дори с приятелката ми в момента сме долу-горе на тия начала и аз нямам проблем с това. Това, с което имам проблем, е това да се приема за равностойно положение, защото НЕ Е такова.\nКато искате да сте облагодетелствани поне имайте топки да си го признаете!\n21. До 17, какви ми ги говориш? !!? Аз съм АВИОИНЖЕНЕР, даже не знам дали пикла като теб знае какво е това.... пфууу и да ми обесняваш глупости, сам се оправям, докато бях студент съм ходил на бригади и сам съм си купил първата кола, сам съм се гладил, сам съм си готвил и още куп неща.... И ДА, САМ СИ ГЛАДЯ РИЗИТЕ!!! Въобще, защо ли се занимавам да пиша с такива тъпи парчета като вас, кой знае от къде сте изпълзяли...\nПовече няма да коментирам!!! ОТ #8\n22. А, пропуснах да кажа, че не разбрах защо българските мъже да са нещастни създания, след като явно ти си намерила такъв какъвто искаш и си щастлива с него. Кое му е нещастното? Или си мислиш, че твоя е единствения свестен човек в БГ и всички други са мизерници?\n23. 19, хах, твойто не е наглост? ! Никой не те кара преди раждането на имаш пари за децата си докато завършат университет. Да те светна, и мъжа ти няма. Става дума за текущите разходи.\nА, да не говорим, че който си прави сметка за 20 години напред, вероятността да му излезе крива е голяма...\n24. Уоу - направо нямам думи. Каква агресия, какво чудо, само, защото жените имаха смелостта да кажат, че и мъжете трябва да отговарят материално за семейството си, особено, докато са в майчинство.\nСъжалявам, номер 22, но май за мнозинството от дамите тук и в реалния живот е по-важно да имат хляб на масата, докато кърмят децата си, не да може мъжът им да си глади сам ризите.\n25. Всеки, който иска да създава семейство с някой трябва да гледа както парите, които има в момента, така и как се справя самият той с работата. Няма значение какъв е полът.\nКогато се роди дете, нещата наистина с малко по-различни. Единственото, което задължава жената да е до детето е кърменето, което може да се прави и с помпа, лошото е, че няма вариант, в който мъжът да бъде пуснат от работа. Тук идват вариантите с почасовата работа и дистанционната работа като зависи какво работи все пак. Ако може да си позволи тези варианти би могъл да поеме поне половината от грижата за детето, така че и жената да може да работи.\nСъщо, може би греша, но аз бях чула, че има някакъв таван за тези 90% от заплатата, който е много малък и в крайна сметка не са 90...\nАко жената реши да си остане в къщи, разбира се, че мъжът трябва да я издържа, но аз предпочитам мъж, който би могъл да поеме повече от разходите за малък период, но да се опита да съчетае работа и гледане на дете, така че аз да мога да работя. В противен случай, както казаха по-горе, просто жената може да забрави за някакво професионално развитие, а може би независимост, по-високи доходи... Пред мъж, от който съм зависима, предпочитам такъв, който да ми помогне да не е така. Защо майката да е длъжна да гледа детето, само тя ли е родител, кърменето е в повечето случаи първите няколко месеца, а и може да се помага с помпа....\nСъщо, може би е по-добре и мъжът и жената да се опитат да имат някакви странични доходи, защото работата може да бъде загубена, все пак. Жената със самочувствието, която била печелила много, но пак по-малко от мъжа си, наистина може да си спести пари и да направи нещо с тях. Аз не виждам защо това да не може да се направи, при все че имат по-високи доходи. Достатъчно е да се спестява няколко години. Човек може да направи така че да печели от парите си. По-скоро тук става въпрос за отново за статута на мъжа. Една жена, която има възможност не би се оставила да е зависима.\n26. Хм, 25 - прочети малко литература по детска психология и ще разбереш, че ролята на майката в живота на едно новородено е много повече от това да го нахрани, както и, че храненето с помпа не може да замени човешкия телесен контакт за психиката на едно дете.\nАко не искаш поне малко да поставиш независимостта си под въпрос, трябва да забравиш за семейство и деца - в едно семейство с деца винаги има зависимости - материални, но и нематариални. Така, както ти си мислиш, че е много страшно да си материално зависима от един мъж, да поставиш кариерата поне временно на заден план, така и мъжете си имат страхове - да стане ментално, социално, психически зависими от жената до себе си, да му бъдат отнети един ден децата, да бъде отблъснат като мъж, да бъде пренебрегван и неоценен и т. н.\nМъжът освен това няма майчин инстинкт. Природата го е дарила с постоянен приток на тестостерон, които го прави перфектен ловец, войник, шофьор с 200 км в час, но не го прави добра бавачка... на новородено, ако ще и 10 помпи да му дадеш.\nЗа мен еманципацията си има граници. Физически такива. Просто сме създадени да износваме деца, да ги раждаме, рискувайки живота си, да ги кърмим и обгрижваме. Мъжете нямат естроген в кръвта, който да ги прави търпеливи и внимателни майки, просто, защото НЕ СА МАЙКИ. Те физически не са направени с развити млечни жлези, както и не могат физически да издържат на рева на едно бебе, без да го наранят, 24 часа в денонощието, побъркват се, ако ги затворят 24 ч. у дома и такива „дреболии“, които една майка просто прави за детето си.\nПросто мъжете не са жени и обратното. И да, както те не могат да кърмят и да раждат, така и ние не можем да ги издържаме, докато кърмим и раждаме. Ако ще 100 помпи да си купим, 10 бавачки да наемем и със секцио за 1 час да родим - децата ни имат нужда от майка, а това е много повече от това да нахраниш, да изкъпиш и облечеш. Ще видиш, когато родиш. А, ако си избрала добре бащата на детето си, ако го обичаш и му имаш доверие, защо да не се оставиш в ръцете му за няколко месеца?\n... и да, границата на майчинството май беше към две минимални заплати, нека ме поправят хората, но едва ли е 1800 лв. за жените, които се осигуряват над максималния осигурителен доход от 2000 лв.\nЕ и? Няма да ни ги прави Дянков децата, я? Защо да ни е страх от това да се доверим на мъжете си? Ако не се доверяваме за това, то как да им се доверим и да ги оставим да ни направят първо свои деца? Имаме едно тяло, един живот и средно раждаме 1,3 деца, защо да не избираме внимателно от кого да са?\n27. 20.. последното, за което пледирам е равенство м/у половете! За какво равенство говорим, когато природата ни е задала различни функции?\nНе осъждам еманципираните жени (те са продукт на слабите, некадърни мъже до себе си), но определено това не е моят модел за справяне в живота.\nАвиоинжинерът да охлади страстите и да си глади старателно ризите! Твоите разсъждения искрено ме отвратиха.. нищо мъжко не намирам в думите ти, в идеите ти. Каква е ползата от борбите в живота ти, щом продуктът е безхарактерен Авиоинжинер, със сбъркана ценостна система?\nТова, че съм успешен зъболекар ме прави неспособна да бъда добра майка и домакиня? Или родя ли няколко деца се превръщам в неподдържана "кофа"?\nПодобен изказ е недопустим за човек посещавал висше учебно заведение! Да му мисли половинката ти...\n28. Браво, Лия!\nНапълно те подкрепям. Между другото, моята зъболекарка има 2 деца.\nСамотна майка. Направила си е кабинета под апартамента си, винаги е била до децата си - не само материално, но и като майка. Не вярвам да ? е било лесно в живота, но важни са резултатите!\n30. 27, ОК след като не си за равенство, няма проблем. Дали е правилно или не, е съвсем друга дискусия, но поне наричаш нещата с истинските им имена.\nНещо, което колежката с много коли и имоти и миялни май има трудности да направи... Особено като гледам, че още сипе романи по форума...\n31. Не съм чела коментарите, но искам да изкажа мнение относно темата.\nНИКОГА, ама никога парите са нямали значение за мен при избор на партньор. Пари се изкарват.\nЕдна жена не биза да разчита на мъжът си финансово. Отношенията между мъжът и жената са непостоянни.\nНа този етап не искам дете, защото нямам какво да му предложа. Никога не бих се залепила за някой, заради парите му.\n32. 30, oще в самото начало съм писала, че мъжът ми печели много повече от мен, че плаща сметката в ресторанта, както и за положението на жените у нас. Какво равенство, какви 5 лева?\n31, добре де - кой е казал, че трябва да се „зелепим“ за мъже, заради прите им, но все пак - би ли ходила с безработен мъж на 30, който живее при техните, има 30 000 дълг, никога не е работил и не му дреме от това?\nЕ, аз не бих, но най-близка моя роднина е с такъв тип, работи по цял ден и го издържа. Какво да кажа за това, с такива мъже ли да сме, за да не сме били „меркантилни“?\n33. Госпожо Лия, а вие като сте посещавали ВУЗ, толкова ли не знаете как се пише "ИнжЕнер" и "ценНостна"? Момчето накрая май ще се окаже право, че сте... Поздравления за момичето от последния пост. :) Много от дамите се вживяват, пишат романи, но май само в един пост пише за любов и той даже е написан от мъж. "Интереса клати феса", така ми звучите!\nСъс здраве И. 42 години, мъж :)\n34. 32, никой не говори да се хващаш с мухльовци и мързеливци! Сега ти извърташ нещата. В случая, който ти даде, проблемът не е, че човека имал дългове и т. н. а че просто човека чеп за зеле не става от него, и другите му проблеми са следствие от това. Аз ако срещна мъж, който видя, че знае, може, работлив е и че в каквито и лайна да попадне, ще намери начин да излезе, ще се хвана с него! П\nИ не, това не е "меркантилност", това е да обективна преценка на човека срещу тебе. Меркантилност и е когато се захващаш само за парите без да ти пука за човека, като се надяваш и ти и евентуално децата ти да хванете нещо от тия пари. Да, ама ако човека е лайно, ще хванеш дедовия! Сори за израза, ама си е така...\n35. 33, в живота си не съм посещавала един урок на български език, цялото ми обучение е протекло извън страната... но пиша, далеч по-грамотно от много висшисти, завършили в Българи.\nИнтересът, наистина клати феса и да се заигравете с абстрактни понятия като "любов" е некоректно.\nЛюбовта, не е гаранция за стабилни отношения, за спокойна семейна среда, за отглеждането на здрави (физически и психически) деца. Същата тази любов, са и нужни уважение, разбирателство, готовност за компромиси.. и тук навлизаме в съвсем различна тема.\n26, много добре структорирана мисъл, поздравления! Някои от коментаторите, са готови да създадът емоционални инвалиди, бъдещи психопати.. но не и да поемат отговорност за семейството си.\nИ към 31, ти навлизаш във връзка с презумцията, че ще се разделите в близко бъдеще и още повече, създаваш деца с подобен индивид? Звучи несериозно. Разбира се, добре е за жената да има стабилна професия, която да и даде възможност да се погрижи за поколението си в кризисни ситуации - в живота всичко се случва. И до колкото разбирам, случаят на авторката е точно такъв.\n36. хаха, 18, ако живееш в България можеш ли да спестиш пари по честен начин и да си гледаш сама децата?\n37. Елате на себе си! То да не е само 2-3-4 г по майчинство, бе хора! Тия деца като спрат да бъдат бебета, имат водене и връщане до детска градина и училище още дълъг перид от време. Имам кариера и 2 деца. Върнала съм се на работа. Тичам като "стерео" от едно място на друго - сутрин водя, вечер прибирам. Мъжът ми печели, за да ни храни, облича и всичко останало. Аз печеля написаните по-горе 1000 лв. Моята работа освен работенето за 1000 лв е всичко останало по децата и къщата. И ако не е мъжът ми да плаща за бензина - няма да успея да ги разнеса сутрин и събера вечер от пунктовете за водене/връщане без кола и да се вместя в рамките на работното си време, което стриктно се контролира от работодателя и, понеже комунизмът свърши, не се интересува от моите проблеми и деца. Не съм търсила мъж с доходи, а мъж с професия и имам такъв. Да му даде господ здраве и доходи! Че аз ако трябва да доработвам още тук и там за пари, няма да има изпрани дрехи в къщи.... и какво да се яде на вечеря. Хахахаха\n38. От още едно нещастно създание - да ви имам самочувствието на щастливи създания. Като начало проумейте, че не всички живеят в София и са много далеч под 2000 лева месечен доход. Само че и в провинцията се сключват бракове, раждат се и се отглеждат деца. Колкото до разходите - деца се гледат и с две и с двеста, не е задължително да се оборудват изцяло от маркови и модните напоследък "дизайнерски" боклуци, само защото са скъпи и можете да блеснете сред пачите, прекарващи времето си в моловете. Разбира се, тези пачи нямат време за работа и е близко до ума, че някое нещастно създание ги издържа срещу дребни житейски удоволствия. А цялата работа е много проста - и двамата съпрузи понасят равностойно или всеки според възможностите си радостите и трудностите по отглеждането на децата. Иначе какво излиза - ако нямаме яко кинти месечно да не ги създаваме ли? А всяка една двойка, стига да не е от кофтия мат'рял, може дя си направи сметката колко деца и кога може да отгледа. И пак като нещастно създание да спомена, че повечето време аз гледах децата /жена ми и сега изкарва повече от мен, което хич не ме комплексира, а и с нейната специалност има повече възможности за реализация/, не се чувствах нещастен, когато перях, простирах, къпех и хранех децата, извеждах ги на разходка и пр. Наоколо живеят доста селски мачовци, за които това беше уронващо престижа, но на такива лесно запушвах човките, защото не са ми нито на акъла, нито на образованието. Та въпрос на разбиране, когато се омъжвате си отваряйте очите, защото тангото е за двама и още веднъж пожелавам успех на авторката.\n39. Много постове, много истини... Не разбирам защо е тази агресия обаче. Ами приемете, че не всеки може да бъде богат. Авторката е напълно права в изискванията си, но нека знае че пълно щастие няма. Не всеки има правото да избира социалният си статус! В нашата дъжва възможностите не са много. изобщо какво значение има кой колко пари изкарва? Нека не се делим на полове, много по - важна е хармонията в отношенията! Вярно че и без пари не се живее, но пак е добре че поне единият изкарва достатъчно! Не съм некадърник, но не съм и реализиран професионално. това правили ме непълноценен партньор в живота само заради това?\n40. Никога не съм гледала колко пари изкарва мъжът ми. Но имам приятелка, която гледаше точно това. Много се гордееше и парадираше, че има богат мъж. И тя точно като Лия ми даваше отчети, кое колко и струвало. Толкова я вълнуваха парите, че всяко нещо, което си купеше назоваваше колко струва, един вид да се покаже, че може да си позволи. Е, в крайна сметка се оказа, че човекът не просто не е богат, ами си е направо беден. В момента имат едно дете и тя го издържа с майчинството си.\nДруга моя позната пък взе едно бедно момче за мъж, съответно не я интересуваше какво има, колко има, просто се влюби момичето - той започна работа в малка фирма, дадоха му някакъв процент от акциите и в момента в тази фирма работят над 500 души, а печалбите са им огромни. Съответно и техния доход е огромен.\nЗа мен съдбата си знае работата.\nА за госпожата с огромното самочувствие и доход, и с колите, джи-ес-еми-те, гумите, бензина, имотите и там каквото още беше мога да и кажа само - деца не се гледат с пари, а с любов. Колкото и да не ти се вярва е точно така. И ако всички жени разсъждаваха като теб, че видиш ли за бащи стават само платежоспособните мъже, то в България нямаше да има вече деца. Защото 90% от населението е бедно и това не бива да се забравя от всеки, независимо какъв е той. Има други много по-важни неща от парите, те дават свобода, но не могат да заменят чисто човешките отношения и любовта между двама души. Както майка ми казва" може само хляб и сол да ям, но сладко да ги преглътна"\n41. По темата мога да кажа:\nЗа да стигнете до правилния отговор първо се запитайте Защо му е на един мъж (гладещ сам ризите си... ) жена или защо и е на една жена (Която може да издържа сама децата си над средното равнище) мъж. Еми не ви е нужен партьор само да ви ядосва ако си го избирате по порфейла или по красота такъв. По добре гладете си ризите сами и отглеждайте децата си сами. Бракът е вид партьорство. Колкото и странно да звучи – бракът всъщност е възникнал като вид сделка, а и днес често е така, въпреки, че се приема за несъвместимо да съжителстват любовта и финансовия интерес под един покрив.\nБракът е бил икономически съюз, който имал за цел да свърже два рода, които до тогава не са имали никаква връзка и така да увеличи възможността за “кооперативно” оцеляване.\nЕдно време разменната монета е била жената, която е била продавана, разменяна или залагана с чисто прагматични, финансово-икономически или политически подбуди. Много често хората, които са стъпвали в брак не са се познавали до деня на сватбата, а решението за тяхното свързване са вземали техните родители. По нашите земи са описани случаи, когато момичето е било венчавано за калпака на младоженеца, който по това време е бил далеч от дома (овчар в планината или на гурбет), без да го познава.\nЕ, днес вече не е така. Когато човек реши да се свърже с някого, той има усещането, че е свободен в избора си. Но всеки един от нас е подвластен на психологическите закони, които са валидни за всички хора, живеещи по едно и също време. Прието е да се смята, че бракът следва любовта, а тя се предхожда от харесването и привличането между двама души. Но всъшност той си избира партьор по няколко вродени ни принципа\n1. близост и подобие 2. привличане 3. социален произход 4. консенсус (съгласие) 5. готовност-човек е приел за себе си, че е готов да “жертва” собствената си свобода в името на съвместен живот. Приел е фактът, че трябва да ограничи и да редуцира свободата си, че трябва да прави компромиси, да контролира чувствата си и да се нагърби с нови задължения.\nНяма как да съществува равенство в всички отношения между двамата партьори единият така или иначе трябва да роди, което другият не може да направи а другият трябва да направи всичко по силите си да задоволи финансово семейството си. Разбира се ролите могат да се разменят с изключение на бременността но много се съмнявам господин авиоинжинерът да излезе в две годишно майчинство (което по закон е възможно) а съпругата му да работи и да изкарва семейният доход.\nКато искате да живеете в 21век мислете като хора от 21 век.\nКато искате жена с добра кариера на която да не поемате разходите бъдете готов да излезете в 2-3годишно майчинство. Вие пък дами поискайте това от мъжете си ако са така взискателни да не им харчите "богатството". Тая близост с бебето дето я приказвате може да му я даде и другият родител, вие дами не сте единствените който могат да прегръщат, само се съобразете с това, че тати пеша "без кола" до личния лекар не може да ходи, тати има нужда от поне две близко живеещи баби който да помагат, тати с количка сам в супермаркет не може да пазари макар в къщи след работа да му помагате с другите задължения готвене/миене. Дори тати да остане в майчинство няма как вие да се приберете да проснете крака на холовата масичка и да четете вестник да гледате интересно за вас предаване по телевизия или да седнете спокойна на компютъра. Може да сме 21 век но сме в Бг а там не е 21век особенно ако тати е в майчинство.\n43. Съгласна съм с теб, 34, но защо тогава вие ми извъртате „нещата“?\nКъде съм писала, да се хваща една жена с мъж заради парите?\nТи самата описваш, че гледаш качествата на мъжа - по-точно, дали може да изкарва пари. Ами това, според някои господа тук, си е чиста меркантилност!\nТова, че СЕГА мъжът ми има пари, печели добре не значи, че винаги е било така. Но и дългове никога е нямал да кажем. От 10 години почти сме заедно - аз бях бедна като църковна мишка - студентка, той все пак с работа - фирмата му фалира, кой е бил до него тогава? Кой му даде сили да почне на ново другъде? Кой и сега му дава сили да блъска напред?\nСлуша ми съветите и в рамките на тези 10 години заплатата му се... ОТРОИ. Не е взимал решение без мен, а БЛАГОДАРЕНИЕ и на мен след 3 месеца започва на ДВОЙНА заплата в руска фирма. Има повече смелост с мен.\nЕ, няма да крия - кара ме да се чувствам сигурна, за разлика от други някои мъже, който на 30 живеят у мама, имат дългове за компютри, коли и телефони, а нито искат да работят, нито да се развиват нанякъде.\nНямам нищо против да съм и с някои академичен работник, който да печели малко, но да е много умен и интересен. Е, имам късмет да съм с човек, който хем е много умен, хем печели много, но не е лесно да си с такъв - големи са очакванията, изискванията към теб като жена. Да даваш сили на страшно силен човек е страшно трудно, да му кажеш - споко, зарежи тази си работа, поискай 2 пъти повече пари еди къде си... е отговорност.\nИзобщо, нека всяка жена да си избира, но аз с мъж-баламурник никога не бих била. Нито съм съгласна да храня семейството, докато съм бременна и раждам, нито съм съгласна да храня детето си с помпи, да го давам на баби и лелки да ми го гледат първите 1-2 години, защото бащата не е в състояние няколко месеца да ни издържа. И да - за да имам лукса да мога да разчитам и материално на мъжа си, съм му дала много, много, много... продължавам да давам, да се съобразявам с него, да бъда с него в добро и зло и, ако утре фирмата му пак фалира и остане пак без работа, ще бъда до него, както съм била.\nМного хора действително си мислят, че аз съм с него, защото има много пари, а той с мен, защото съм красива и представителна, но това е само на повърхността. Заедно сме, защото като тим сме по-силни, защото имаме общи планове, общ живот и... защото се обичаме. Ако беше беден научен работник, пак щях да съм с него, но пак щях да знам, че щеше да може да се справи с една бременност и раждане - е, на по-нисък стандарт, е и?\nВажното е да можеш да РАЗЧИТАШ на мъжа до себе си, че ще си запазиш стандарта на живот - пък било той и нисък - ако реши да има деца.\nНе съм родена със сребърна лъжичка в устата, израстнала съм в страшна бедност, а майка ми блъскаше, за да ни издържа. Е, това няма да стане при мен - ако не мога да достигна САМА среден стандарт, няма да имам деца. Това, че се обичаме с мъжа ми и сме достигнали ЗАЕДНО над средния стандарт, разбира се, ми харесва и ми дава чувство на сигурност и изобщо правото да планирам семейство с деца.\nЗа съжаление много българи не го разбират това. От малки са гледали майките им, как издържат семейство и чакат и приятелките и жените им да ги хрантутят. Е, с такъв индивид не мога да бъда! Наречете ме меркантилна, тогава!\nБлагодаря на Лия.\n40, аз пък имам сестра и приятелка, които гледаха да не са „меркантилни“ - и двамата им мъже са и са били винаги безработни хрантутници. Сега ги хранят жените им, не майките им. Сори, с такъв мъж НЕ МОГА да бъда\n37 - много правилно разсъждаваш за мен, личи си, че ДЕЙСТВИТЕЛНО имаш деца и ти пука, какво ще стане от тях, че си се сработила с мъжа ти, че като един отбор , че сте с него и можете да разчитате един на друг.\nЗа себе си ПОСЛЕДНО мога да кажа, че моделът на 37 най-много ще се доближи до моя, след като родя. Искам децата ми да имат майка, която да е с тях всяка вечер, която да се е погрижила и за домакинството и има време да ги изслуша, помогне с домашни, организира спорт, извънкласни занимания. И да - мога да разчитам на подкрепата на баща им. Той самият иска да живеем така и никога няма да приеме да занемаря дома и децата му, заради 1000 лв. в повече.\n42 - съгласна съм с повечето неща, но за мен бракът не е бизнес-начинание, основите му в 21 век (след периода на Романизма, Възраждането у нас) са в РОМАНТИЧНАТА ЛЮБОВ. Няма народна песен за жених-калпак, но 99% от народното ни творчество е за любовта, невъзможната любов. Ако не любя мъжа си, ако не съм дълбоко влюбена в него, не го уважавам и т.н. (ти го описа много добре), то няма смисъл да правя с него семейство и деца, ако ще да е богат като Мидас!\n44. От авторката:Благодаря на всички, които са ме подкрепили. Всъщност сега си обснявам какво ме накара да пусна тази тема. Работата е там, че аз съм перфекционист и ако нещо не съм свършила достатъчно добре, се обвинявам. И така, като си мисля, искам и да се развивам в кариерата си, и да печеля добри пари, и да изглеждам добре, и аз да си гледам децата, и да са възпитани добре... Всъщност на всички така ни се иска. И на всички ни е ясно, че няма как всички тези неща да са на шест. И аз искам, ако не успея да се издигна в служебната йерархия и не изкарвам заплата, в пъти по-висока от средната за страната, защото съм била по майчинство с две деца(защото както казах няма да ги хвърлям на баби и бавачки), мъжът до мен да ми каже:"Не се притеснявай. Не е фатално. Аз печеля достатъчно, за да живеем добре. Ти си майка и това никак не е малко. " Не че аз няма да се стремя да постигна всичко това. Но има голям шанс да не успея и предпочитам да жертвам кариерата си, а не децата си. Въпрос на избор. Не знам и аз защо ги мисля тези неща от сега. Просто е много отговорно да си родител и искам да бъда добър такъв. Родителят, ако не постъпва правилно, може да съсипе живота на детето си още от самото му начало. Интересно ми е господин Авиоинженера, след като категорично не е съгласен с мен, как си представя съвместното му бъдеще с жената до него? Има вариант, в който жената ражда, връчва детето на една от бабите и се връща на работа, като докато не навърши 3 не се занимава с него. И тогава, ако е кадърна, печели сериозно. Вероятно това искаш за теб и жена ти, инженере? Въпрос на избор, както казах. Хората преди мен са ти обяснили доста добре ситуацията с нужните средства за нормален живот на едно средностатистическо семейство, така че няма нужда да ги повтарям. И да, специалността ми е хубава, една от най-желаните и печелившите и у нас, и по света. Колкото до това откъде съм, не виждам каква връзка има с темата, но ще ти подскажа, че съм от областен град. А ти, при все че си от София(как иначе, такъв интелигетен човек), ми се струва, че досега не си срещнал жена, с която да имаш връзка. Приятен ден на всички!\n45. Не мога да повярвам, че толкова младо момиче, мисли толкова трезво. Аз, признавам си - на твоите години мислех, че като жена трябва да съм в състояние да изхранвам семейство. Записах още на 14 икономическа гимназия, за да мога да работя като счетоводител и да се издържам по време на следването си, идеята ми още тогава беше да продължа с икономика, за да печеля добре, за да издържам семейтво, както са го правили и баба, и майка. На 21 точно така мислих - учи, бачкай, за да издържаш семейство един ден, за да не се лишават децата ти от нищо и да не бъдеш зависима от мъж.\nВидях на практика, колко грешно е това мислене - и най-добрата ми приятелка, и сестра ми издържат семейство. Харесах си добър мъж, който ме превъзпита практически, пренаби ми доста „ценности“. Майка ми нито един ден майчинство не е взела за мен, изгледана съм от баба си, която ме взимаше с нея на работата си, на 9 месеца са ме научили да не ползвам пелени. Често са ме оставяли сама и от малка разбрах, че сама ще се „гледам“, сама ще се справям с всичко.\nМъжът ми ми показа, че е много по-хубаво да не си сам. Никога няма да оставя детето си само, за да печеля пари за единия хляб, за сметката за ток и вода. Съжалявам. Наречете ме меркантилна, но от сега сме се разбрали с мъжа ми - аз ще си гледам децата до две годишна възраст, и след това ще ги взимам и водя на градина училище, ще взимам аз болнични, ако се разболеят, ще се грижа за домакинството, за да може той да работи на спокойствие, да няма проблеми и стресове у дома. Ще работя, да, но никога няма да постигна кариерата и заплатата, които бих имала без деца и майчинство.\nКойто мисли друго яче, е чисто и просто много далеч от реалността - е, или разчита на помпи, баби, лели и стринки да му „гледат“ децата. Не, благодаря - аз предпочитам да съм зависима и да разчитам на мъжа си - него съм си избрала, той мен ме е израб, обичаме се и децата ни ще са общи - общи ще се и грижите и отговорностите. Наречете ме „меркантилна“, но аз не мисля вече, както съм мислила на 21 и нямам намерение да издържам мъж, деца, семейство - като вече три поколения жени от моето семейство. Не, благодаря!\n46. Който не може да издържа и гледа дете, да не го прави/ражда.\nДеца не се гледали с пари - ами дайте тогава да ги мятаме по кофите за боклук като циганките!\nФакт е, че явно голяма част от мъжете не желаят да поемат отговорност за поколението си и излизат с доводът, че жените били меркантилни.\nДраги български мъже, нека само да поясня, че по данни от преди кризата 89% от българските жени в детеродна възраст работят, срещу само 15-25% от жените в развитите страни (статистиката е правена за Европа). До тук с този мит.\nЗа деца се искат двама, следователно отговорностите трябва да носят двама и след като на мъжете ви липсва физическата възможност да раждате, то ако искате здрави деца ще трябва да компенсирате с усилия и желание да ги отгледате.\n47. Номер 8/21, аз викам дай да ходим по максимата: на си ти куклите, дай си ми парцалките, какво ще кажеш? Само ако би бил така добър да ми обясниш, след като ние сами се издържаме и се грижим за децата си, за какво сте ни вие? Май за нищо, и що да ви търпим тогава? Работете си хубавата специалност и се оправяйте, обаче без семейство. Щом можете всичко... сигурно можете и сами да се подкрепяте и сами да си създавате уюта. А нее, забравих, на вас не ви е проблем да се прибирате сами в студената къща. Е ние поне ще се прибираме с децата и ще се радваме на детския смях...\n48. Авторке ще споделиш ли какво учиш, стана ми любопитно?\nНе знам само в България ли се оценяваме по това колко пари имаме? Някой, който е живял в чужбина нека се изкаже, защото тука наистина един единствен критерий ни е - колко пари има? Аз пак казвам гледам в мъжа други неща, за мен парите не са първостепенен фактор. Защо една не написа - искам мъжът ми да ме обича, да е грижовен, да е отговорен, да е умен и двамата ще се справиме някак, а всички говорите за пари? Защо не погледнете тия семейства, които имат малко и въпреки лишенията са щастливи и живеят задружно? Това вече няма ли значение? Как можете да кажете, че ако не се докопате до великия мъж с пари няма да станете майки? Тогава наистина ли искате да сте майки или? Защо не погледнете положението в страната ни и разберете, че не всички, които нямат пари (90% от населението) не са така, защото са мързеливи, хрантутници или нещастници, ами просто защото наистина положението е тежко. Не гледате ли какво става - народа от ден на ден обеднява? ! Не може да кажете просто така с лека ръка, че само мъж, който има пари има право да има семейство. Мъжът е много повече от това колко има в портмонето. Болен народ станахме и това е. Един мой приятел си купи джип и ми вика "вече отношението на безниностанциите към мен е друго". Тъп и прост български народ. Хайде жени, търсете ги тези мъже, лошо няма. Но нали знаете, че като вас има много, а мъже такива малко и няма за всички.\nИ за да не ме обвините, че защитавам мъжа си - нещастник и хрантутник само ще вметна, че изкарва достатъчно. Няма да навлизам колко ни струватнещата и колко имаме, защото за мен това е комплексарско, но под достатъчно имам предвид много над средното за страната.\n49. 48:"Не знам само в България ли се оценяваме по това колко пари имаме? Някой, който е живял в чужбина нека се изкаже, защото тука наистина един единствен критерий ни е - колко пари има? "\nНе, на всякъде се гледат парите, само че в другите страни има касти и неписани правила, че да кажем лекар няма да тръгне с продта работничка от ниската класа. В България класи няма, парите са тези, които създават различията. За това се ориентираме по парите.\n"Защо една не написа - искам мъжът ми да ме обича, да е грижовен, да е отговорен, да е умен и двамата ще се справиме някак, а всички говорите за пари? "\nАз съм казала, че искам партньор, много пъти съм го споменавала тук. Искам мъж в който съм сигурна и знам, че играем в един отбор, защото играта на живота е по-лесна ако си с някой. Издържам се сама и не ми трябва мъж да ме издържа, но понеже възпитанието си съм го взела от западната социална разделеност, не бих погледнала някой, който ми ходи мърляв и няма никакви амбиции. А с какво се занимава мъжа ми, ми е все тая. Въпроса е да мога да говоря с него, а не да ми изтърсва неща от типа на "Аз на майка ми се опитвам да ? обясня някой неща, щото жените не могат да мислят" (цитат). Изречението е на човек с по-ниско образование и цели от моите, само претенциите му големи.\n"Мъжът е много повече от това колко има в портмонето. " Съгласна съм, и за това винаги се изумявам, когато се прибера в Бг и някой чичка с джип ми спре и се държи сякаш съм длъжна да му скоча в колата и да разтворя краката. Изумявам се също и колко много мъже се опитват да те впечатлят с това, което печелят. Повтарям: искам партньор, точно защото нищо не е сигурно в тоя живот, искам да съм сигурна поне в човека срещу мен, ако сме двама, ще се справим с всичко. За сега съм сама, и така като гледам, след такива изказвания каквито направи номер 8 и 21 май ще си остана и сама, поне знам, че на себе си мога да разчитам.\n50. Номер 40,\n„Защо не погледнете тия семейства, които имат малко и въпреки лишенията са щастливи и живеят задружно? “\nИзрастнала съм в града, който винаги е бил номер 1 в страната по безработица - над 33% в момента, в хубавите години към 10%-15%.\nНЯМА ЩАСТЛИВИ СЕМЕЙСТВА, КОИТО ЖИВЕЯТ В ЛИШЕНИЕ. Вярвай ми. Няма просто такива.\nРъчкаш се в една стая, защото нямаш пари за парно, за каквото и да е отопление, работиш на село с мотика и примитивни средства, за да имаш с какво да си направиш зимнина, никога не си виждал морето, макар, че е на 100 км. от теб, вашите гледаш родителите си, как се лишават от всичко, за да те пратят на училище, дописваш старите тетрадки на братовчедите си, ползваш един учебник с още 2 съседски деца, плащаш със стипендията си за успех тока, у дома само караници за пари, пари, пари, пари, сметки, ядене, парно. Чувстваш се виновен, че ядеш, имаш нужда от дрехи, учебници, тетрадки, къпеш се и дишаш.\nНЯМА ЩАСТЛИВИ ДЕЦА И СЕМЕЙСТВА, КОИТО ЖИВЕЯТ В НИЩЕТА. Просто няма. Няма и щастливи мъже, чиито жени и деца живеят в нищета. Такива мъже може до крайности да стигнат дори, да извършат престъпления.\nНе, определено, нямаш право като мъж или жена да раждаш деца, знаейки, че ще живеят в нищета, особено в наше време. Далеч не сме 90-те, когато нищо не беше предвидимо, инфлацията 1000 процента и т. н. Днес можеш с много работа да постигнеш много, знаеш, какво ще е утре, можеш да си вземеш и апартамент, левът си е лев, имаш и в болницата поне минимално обслужване, през 90-те и спринцовки нямаше, особено в град с над 50% безработица.\nГледай в един мъж всичко друго, освен в портмонето и ще завършиш в мизерия. Има толкова много мъже у нас, които живеят на гърба на родителите си и на 30+, никога не са се осигурявали, никога не са работили без прекъсване дори няколко месеца при един работодател, нямат никаква квалификация, образование, възпитание... една книга не са прочели. Ами тръгни с такъв и ще видиш на практика, колко е щастливо едно семейство, което живее в нищета.\nАз, моят мъж, моите деца няма да живеем в нищета. Точка.\nМежду другото, живяла съм в чужбина и днес заради работата си често пътувам в ЕС и САЩ - там парите са още по-важни!\nДа, там много мъже остават изобщо без жени, защото нямат пари. Тези мъже си „купуват“ някоя украйнка, рускиня, тайландка.... ,която да им роди все пак деца. И тук говоря за мъже, които имат работа, някакъв стабилен доход, но просто не са заможни.\nДа - в другите (развити) държави парите, които изкарва един мъж са много, ама много по-важни за жените там, откоплкото за нашенки. Не познавам други глупачки, освен нашенки, които да издържат мъжете си, да плащат наеми, апартаменти, храна, сметки. Това е само нашенка - немеркантилната нашенка, вярваща в щастливото семейство, което живее в нищета.\nЛола, има решение за чичковците с джиповете - откакто се върнах у нас карам джип, който е мног по-скъп и мощен от тяхните. Карам го с 30 - 50 км. в час в града, 90 извънградско, 130 на магистралата. Само гледаш, как онези умират отзад и не смеят да изпреварят, за да не стои по-мастит чичко в колата ми (хе хе хе). Като ме видят си умират от яд.\nНе вярвам в класите, по-скоро в тяхната непреодолимост. И мъжът ми, и аз идваме от бедни работнически семейства. В България, слава Богу, никога няма да има класи - още от Турско време сме едно. На масата ми винаги ще има място за по-бедните, по-необразованите от мен, защото са моите роднини, съседи, съученици, хора, на които съм давала и съм получавала, които разчитат на мен (нас) и ние разчитаме на тях. Когато в България имаш по-висок социален статус, повече пари, бизнес, висока управленческа позиция, отговорностите нарастват. Хората не те изолират, а и ти не можеш да го направиш - търсят те за проблемите си, но и ти можеш да разчиташ на тях в много ситуации.\nМъжът до мен обаче действително трябва да е минимум на моето ниво. Имала съм късмет да го намеря и да съм с него. Пожелавам го на всяка жена - меркантилна или твърдяща, че не е.\n51. От авторката:Никой не е казал, че само мъж, който има пари, има право да има семейство. На мен ми е ясно, че ситуацията в Бъглария, а и по света е тежка. Това, което си мечтая е, мъжът до мен да е СЪЗНАНИЕТО, че отговорността за издръжката на семейството е негова, да се стреми към това, да е амбициозен, да прави всичко възможно. А не да смята, че тази отговорност е моя или дори, че е по равно. За това говоря. Може да не съм права.\n52. "Лола, има решение за чичковците с джиповете - откакто се върнах у нас карам джип, който е мног по-скъп и мощен от техните. Карам го с 30 - 50 км. в час в града, 90 извънградско, 130 на магистралата. Само гледаш, как онези умират отзад и не смеят да изпреварят, за да не стои по-мастит чичко в колата ми (хе хе хе). Като ме видят си умират от яд. "\nНали се сещаш, че аз се прибирам за три седмици и летя после обратно? Няма смисъл от джипове,които да гният в Бг.\nП.П. Модератор защо сте изтрили моя 49 коментар?\nмодератор - ??? Коментар 49 не е изтрит.